# Ælfric's Lives of Saints/25mac

kal. a[u]gustvs. passio sanctorvm machabeorum.
Æfter Ðam Ðe Alexander se egefulla cyning001 to-dælde his rice his dyrlingum ge-hƿilcum on his forð-siðe · ⁊ hi fengon to rice gehƿylc on his healfe · þa ƿeoxon fela yfelu ƿide geond eorðan for ðæra cyninga geƿinne ·
An ðæra cyninga ƿæs heora eallra for-cuðost ·006 arleas ⁊ upp-ahafen antiochus gehaten · se feaht on ægypta | lande ⁊ afligde ðone cyning · ⁊ ferde syððan to hierusalem mid mycelre fyrde · ⁊ be-reafode godes templ goldes ⁊ seolfres · ⁊ fela gold-hordas forð mid him gelæhte · ⁊ ða halgan maðm-fatu ⁊  mære ƿeofod · ⁊ ofsloh þæs folces fela on ðære byrig · ⁊ modelice spræc on his mihta truƿigende ·
Eft æfter sumū fyrste asende se cyning015 on ærend-geƿritum ·  ealle menn gebugon to his hæðen-scipe ⁊ to his gesetnyssū · ⁊ asende to hierusalē iudeiscre byrig on þære ƿæs ða geƿurðod se eall-ƿealdende god æfter ðære ealdan · ǽ · þe hi ana þa heoldon · ⁊ het hi gebugan frā gode ⁊ frā his biggengum · ⁊ arærde  deofol-gild uppon [drihtnes] ƿeofode · ⁊ het hi ealle offrian to ðære anlicnysse · ⁊ ælcne acƿellan þe ƿið-cƿæde his hæsum ·
Ƿearð þa mycel angsumnyss on eallū þam folce025 þe on god gelyfdon for ðam gramlicū dædum · ⁊ manega gebugon to ðam manfullan hæðengilde · ⁊ eac fela ƿið-cƿædon þæs cyninges hæsum · ⁊ ƿoldon heora lif forlætan ærþan ðe heora ge-leafan · ⁊ noldon hi fýlan mid þam fulan hæðenscype · ne godes ǽ to-brecan þe hi on bocum ræddon ·
Hƿæt þa ƿearð gelæht sum geleafful bocere ·032 har-ƿencge ⁊ eald · se hatte eleazarus · ⁊ hi betsungon him on muþ mid mycelre ðreatunge þone fulan mete þe moyses forbead godes folce to þicgenne · for þære gastlican getacnunge ·
Ƿe moton nu secgan sƿutellicor be ðysum ·037 hƿylce mettas ƿæron mannū forbodene on ðære ealdan · ǽ · þe mann ett nu sƿa-ðeah ·
Moyses for-bead for mycelre getacnunge040 on ðære eal|dan · ǽ · æfter godes dihte þa nytenu to etanne þā ealdan folce þe heora [cudu] ne ceoƿað ⁊ het ða unclæne · ⁊ þa þe synd gehofode on horses gelicnysse unto-clofenū claƿum · ƿæron unclæne eac · þa clænan nytenu þe heora cudu ceoƿað · getacniað þa men þe on heora mode smeagað embe godes ƿillan · syððan hi his ƿord gehyrað of lareoƿa muðū sƿylce hi heora mete ceóƿan ·
And [sic @ Skeat] ða synd unclæne þe heora cudu ne ceoƿað ·050 for-ðan þe hi getacniað þa ðe tela nellað · ne nellað leornian hƿæt gode leof sy · ne on heora mode ƿealcan þæs hælendes beboda · ⁊ syndon for-ðy unclæne sƿa sƿa ða forcuðan nytenu ·
Þa nytenu synd clæne þe to-cleofað heora claƿa055 ⁊ heora cudu ceoƿað · hi getacniað þa geleaffullan on godes gelaðunge · þe mid geleafan underfoð þa ealdan gecyðnysse ⁊ cristes gesetnysse ·  is seo ealde · ǽ · ⁊ seo niƿe gecyðnyss · ⁊ ceoƿað godes beboda symle mid smeagunge ·
Þa nytenu ƿæron unclæne gecƿedene on þære · ǽ ·061 þe ne to-cleofað heora claƿa þeah ðe hi cudu ceoƿan · oððe gif hi to-cleofað ⁊ ceoƿan nellað for ðære getacnunge þe ða toƿerd ƿæs ·  ƿe to-cléofan ure claƿa on þam tƿam gecyðnyssum · on ðære ealdan · ⁊ on ðære niƿan  is · ǽ · ⁊ godspel · ⁊  ƿe on mode smeagan þæs ælmihtigan hæse · ⁊ se ðe aþor forlæt · se leofað unclæne ·
Sƿa sƿa ða iudeiscan þe urne drihten forseoð ·069 ⁊ his godspel bodunge to bysmre habbað syndon unclæne · ⁊ criste andsæte þeah ðe hi moyses · ǽ · on heora muðe ƿealcon · ⁊ nellað under-standan butan  steaflice ⁊git ·
Fela ƿæron forbodene godes folce on ðære · ǽ ·074
| þe nu syndon clæne æfter cristes to-cyme ·
siððan paulus cƿ̅ to þam cristenum ðus ·
Omnia munda mundis. $^{isonenglisc}$076
Ealle ðincg syndon clæne þā clænū mannū ·077 þam ungeleaffullan ⁊ unclænū nis nan þincg clæne ·
Hara ƿæs ða unclæne forðan ðe he [nis] clifer-fete ·079 ⁊ sƿín ƿæs ða unclæne forðan þe hit ne ceoƿ his cudu ·
Sume ƿæron þa fule þe nu synd eac fule ·081 ac hit biþ to langsū eall her to logigenne be ðam clænū nytenū · oððe be þam unclænum on ðære ealdan · ǽ · þe mann étt nu sƿa-ðeah ·
Þa ƿolde eleazarus ƿerlice sƿeltan085 ærðan þe he godes · ǽ · forgegan ƿolde · ⁊ nolde forsƿelgan ðas spices snæd þe hi him on muð bestungon · forðan þe moyses for-bead sƿýn to etenne sƿa sƿa ƿe ær sædon ·
Þa bædon ða cƿelleras for heora eald cyððe ·090  hi moston hī beran unforboden flæsc · ⁊ dyde sƿilce he æte of ðam offrung-spice · ⁊ sƿa mid ðære hiƿunge him sylfum geburge ·
Ða cƿ̅ eleazarus ·094
Ic eom eald to hiƿigenne ·094 ⁊ ƿenað þa geongan  ic ƿille for-gægan godes gesetnysse for ðisum sceortan life · ⁊ bið þonne min hiƿung him to forƿyrde · ⁊ ic sylf beo and-sæte þurh sƿylce gebysnunge ·
Ðeah ðe ic beo ahred frā manna reðnysse ·099 ic ne mæg þam almihtigan ahƿar ætberstan · on life oþþe on deaðe · ac ic læte bysne þam iungum cnihtum gif ic cenlice sƿelte arƿurðum deaðe for ðære halgan · ǽ ·
Þa ƿurdon ða cƿelleras þe him cuðlice to-spræcon ·104 sƿyðe geyrsode for ðære andsƿare · ⁊ tugon hine to þam ƿitum  he ƿurde acƿeald · ⁊ he ða mid geleafan his líf ge-endode ·
Þær ƿurdon eac gelæhte · ⁊ | gelædde to ðam cynincge ·108 seofon gebroðra sƿyðe ge-lyfede · ⁊ heora modor samod · ⁊ hi man mid sƿingle ðreade ·  hi etan sceoldon ongean godes · ǽ · spicc ·
Þa cƿ̅ se yldesta · hƿæt axast ðu æt us ·112 ƿe synd gearƿe to sƿeltenne sƿyðor þonne to forgægenne ures scyppendes · ǽ · þe he gesette þurh [moysen.] þa yrsode se cynincg · ⁊ het for-ceorfan his tungan · ⁊ hine behættian ⁊ his handa forceorfan · ⁊ eac befotian · ⁊ het feccan ænne hƿer ⁊ hine þær-on seoðan · oð  he saƿlode ætforan his gebroþrum  hi abúgan sceoldon ·
Hƿæt þa six gebroþra hi sylfe þa tihton ·120 ⁊ seo modor samod secgende him betƿynan ·  hi sƿeltan ƿoldon · for godes gesetnyssum; [sic @ Skeat] god sylf gefrefrað us sƿa sƿa moyses gesƿutelode on ðære fiftan béc ·  $^{is}$ god ge-frefrað his ðeoƿan · þa gebundon ða cƿelleras þone oþerne broðor · ⁊ hine behættedon hetelice · ⁊ axodon hƿæðer he etan ƿolde arðan þe he behamelod ƿurde ·
He cƿ̅  he nolde · ⁊ hé ðá gelice ƿitu ·128 sƿa sƿa his yldra broðor ardlice under-feng · ⁊ cƿ̅ to ðam cyninge þe hi acƿellan het ·
Ðu forscyldegodesta cynincg · ofslihst us ⁊ amyrst ·131 ac se ælmihtiga cyning us eft arærð to þam ecan life · nu ƿe for his · ǽ · sƿeltað ·
Hi bundon ðone þryddan ⁊ mid bysmore [heton]134 his tungan forð-ræcan · ⁊ he hraðe sƿa dyde · ⁊ his handa him ræhte ⁊ mid anrædnysse cƿæð ·
Ðas lima ic hæfde þurh ðone heofonlican cynincg ·137 ac ic hi nu forseo for his gesetnysse · forþan þe ic hopie to him ·  ic hi eft under-fó æt him ·
And [sic @ Skeat] se cynincg ƿundrode ⁊ þa þe mid hī ƿæron140 ðæs cnihtes anrædnysse  he ða cƿylmincge | forseah
Æfter ðyses forð-siðe · hi ge-fengon ðone feorðan ·142 ⁊ eall-sƿa getintregedon · ac he anrædlice cƿ̅.
Selre us is to sƿeltenne ⁊ soðlice anbidian144 þæs ecan æristes · æt ðam ælmihtigan gode · ac ðe ne bið nan ærist to ðam ecan life ·
Se ða ge-endode mid anrædum geleafan ·147 ⁊ hi gefengon to dreccenne þone fiftan broðor ·
He beseah ða to ðam cynincge · ⁊ cƿ̅. him þus to ·149
Nu ðu mihte hæfst betƿux mannū sume hƿile ·150 þu dest sƿa sƿa ðu ƿylt · ac ne ƿen ðu sƿaðeah  se god us forlæte þe ƿe on gelyfað · þu afindst his mihte ungefyrn on ðe sylfum · hu he þe tintregað teartlice on ƿitum ·
Se geendode ða · ⁊ hi ardlice gelæhton155 þone sixtan broðor · ⁊ he sƿeltende · cƿ̅.
Ne dƿela ðu on idel · þeah ðe drihten ðe geþafige157  ƿe for urum synnū to sƿylcere ƿæfersyne synd · ⁊ ne ƿen ðu na be þé  þu unge-ƿitnod beo · nu ðu ƿinst ongean god · ⁊ se ge-ƿat þa sƿa sona ·
Þa ƿundrode heora modor  hi sƿa ƿel ongunnon ·161 ⁊ heo mid bliþum mode hyre bearn æfre tihte · ælcne on-sundron ⁊ sæde heom eallum ·
Ne fegde ic eoƿre lima · ne ic eoƿ lif ne forgeaf ·164 ac middan-eardes scyppend eoƿ sealde gast · ⁊ lif · ⁊ he eft eoƿ for-gifð  ece lif mid him sƿa sƿa ge nu syllað eoƿ sylfe for his · ǽ ·
Hƿæt ða antiochus se arleasa cynincg168 behet þam anū cnapan þe þær cucu ƿæs þa git mycele ƿoruld-æhta gif he ƿolde him abugan ⁊ bæd eac ða modor  heo hire bearn tihte ·  he huru ana abuge þeah þe his gebroðra noldon · ⁊ seo modor behet hī  heo ƿolde hine læran ·
Þa abeah seo modor | to hire bearne ⁊ cƿ̅ ·174
Gemiltsa me min sunu ic ðe to men gebær ·175 beseoh nu to heofonū · ⁊ besceaƿa þas eorðan · ⁊ ealle ða ge-sceafta  him on synd nu · ⁊ under-stand be ðam hu se ælmihtiga god hi ealle gesceop butan antimbre of nahte · ⁊ ne forhta ðu ana for ðysum feondlican cƿellere · ac under-foh þone deað sƿa sƿa ðine gebroðra dydon ·  ic ðe eft under-fó on eadignysse mid heom ·
Þa clypode se iungling to ðam cƿellerū þus · ⁊ cƿ̅.183
Hƿæs andbidige ge · ne beo ic184 na gehyrsum þæs cyninges hæsum · ac godes bebodū þe he bebead þurh moysen · ⁊ þu manfulla cyning þinre modignysse scealt soðlice on godes dome susle ðroƿian ·
Ic sylle min agen lif · ⁊ minne lichaman samod189 for godes gesetnyssū · sƿa sƿa mine six gebroðra · ⁊ ic clypige to gode  he urū cynne gemiltsige · ⁊  he dó mid ƿitum  ðu ƿite  he is ana god · þa ƿearð se cynincg ƿælhreoƿ þam cnihte ofer ealle þa oðre þa he ær acƿealde for ðære forseƿennysse · ⁊ sé gesæliga cniht on þam teartum ƿitū geƿát þa of life mid fullum geleafan · ⁊ seo geleaffulle modor ƿearð eac acƿeald æt-foran þam cyninge · æfter hire seofon sunum gesæliglice for gode ·
Þyssera martyra gemynd is on hlaf-mæssan dæg ·200 sƿa ƿide sƿa godes þeoƿas godes þenunge gymað ·
Manega halgan ƿæron under moyses · ǽ ·202 ac ƿe nabbað heora gemynd mid nanū mæsse-dæge butan þyssera gebroðra þe sƿa bealdlice ðroƿodon ·
Item. [§II.]
Ƿe ƿyllað eac aƿritan hu  geƿinn ge-endode ·205 ⁊ hu se ælmihtiga god þa arleasan afligde mid my|celre sceame · sƿa sƿa us sægð seo racu ·
Mathathias ƿæs gehaten sum heah godes þægn ·208 se hæfde fif suna ful cene mid him · an hatte iohannes · oðer symon · ðridda Iudas · feorða eleazárus · fifta ionathas · binnan hierusalem; [sic @ Skeat] þas bemændan sarlice mid sƿyðlicre heofunge ·  hi sƿylce yrmðe gesaƿon on heora life · ⁊ noldon abúgan to ðam bysmorfullan hæðen-scipe ·
Þa asende se cynincg to ðam fore-sædan ðegene ·216 ⁊ het hi ealle búgan to his blindum godū · ⁊ him lac offrian · ⁊ forlætan godes · ǽ · ac mathathias nolde þam manfullan gehyran · ne godes · ǽ · forgægan for his gramlican ðreate ·
Efne þa eode on heora eallra gesihðe221 án Iudeisc mann to þā deofol-gilde · ⁊ ge-offrode his lac sƿa sƿa antiochus hét ·
Hƿæt ða mathathias on mode ƿearð ge-ang-sumod ·224 ⁊ ræsde to ðam ƿere þe ðær ƿolde offrian · ⁊ ofsloh hine sona · ⁊ siððan þone oþerne þæs cynincges ðegn · þe hine ðær-to neadode · ⁊ to-ƿearp  deofol-gild · ⁊ ƿearð him aƿege ·
Clypode þa hlude · ælc þe geleafan hæbbe ·229 ⁊ godes · ǽ · recce · gange him to me ·
He fleah ða to ƿestene · ⁊ fela manna mid him231 mid anrædū mode · ⁊ ða manfullan for-saƿon.
Þa asende se cynincg him sona æfter233 mycele meniu to ðā ƿid-gillum muntum · þær hi floc-mælū ferdon mid heora hiƿum ·
Þa ƿearð þær ofslagen sū dæl þæs folces236 þe on fyrlene ƿæs fram mathathian forðan þe hi noldon [feohtan] on þā freols-dæge · ac leton hi ofslean on unscæððignysse ·  ƿerod ƿeox ða sƿyðe þe ƿæs mid mathathian · ⁊ hi anrædlice fuhton · ⁊ afligdon ða hæðenan
| mid mycelre strængðe · þe modegodon ongean god ·
Mathathias þa ferde mid his maga fultume243 ⁊ ehte þæra hæþenra · ⁊ mid ealle adræfde · ⁊ godes · ǽ · arærde · ⁊ him eac god fylste ·
He ealdode þa · ⁊ his ende genealæhte ·246 ⁊ lærde his suna mid geleafan ⁊ cƿæð ·
Onginnað nu þegenlice · nu eoƿ þearf mycel is ·248 ⁊ syllað eoƿer agen líf for ðære soðfæstan · ǽ · ⁊ for ura fædera cyðnysse · hit cymð eoƿ to ƿuldre ·
Beoð gemyndige nu mine bearn ·251 hu se mæra abraham on mycelre costnunge gode ƿæs getryƿe · ⁊ him com  to riht-ƿysnysse ·
Eall-sƿa ioseph · ⁊ hiesus naue ·254 dauid · ⁊ danihel · ⁊ ealle ða þe on god truƿodon · ƿurdon æfre getrymde · for heora tryƿðe ƿið hine ·
Beoð nu gehyrte · ⁊ gehihtað on god ·257 ⁊ healdað mid ðegen-scipe ða halgan godes · ǽ · forðan þe ge beoð ƿuldor-fulle on hire ·
Ne forhtige ge ic bidde for ðæs fyrn-fullan þreatum ·260 forðan þe his ƿuldor is ƿyrms · ⁊ meox · nu todæg he modegað · ⁊ to-mergen he ne bið · he aƿent to eorðan · ⁊ his geðoht forƿyrð ·
Eoƿer broðor symon is snotor · ⁊ rædfæst ·264 he bið eoƿ for fæder folgiað his rædum ·
Iudas machabeus is mihtig · ⁊ strang ·266 beo he eoƿer ealdor on ælcum gefeohte · ⁊ gaderiað eoƿ to þa þe godes · ǽ · lufiað · ⁊ ƿrecað eoƿer folc · on ðam fulum hæðenū · ⁊ healdað godes · ǽ · on godum biggencgum ·
He bletsode ða his suna · ⁊ sƿa ge-ƿát of life ·271 ⁊ his lic ƿæs bebyriged on his agenre byrig · ⁊ israhel hine beƿeop on þa ealdan ƿisan ·
[III.]
Hƿæt ða iudas machabeus mihtiglice arás274 on his fæder stede · ⁊ ƿiðstod his feondum · ⁊ his feoƿer gebroðra him | fylston anrædlice ⁊ ealle ða þe ƿæron ƿunigende mid his fæder · ⁊ fuhton ða mid blisse · ⁊ afligdon þa hæþenan ·
Iudas ða hine gescrydde mid his scinendan byrnan ·279 sƿa sƿa ormæte ent · ⁊ hine ealne geƿæpnode · ⁊ his fyrde beƿerode ƿið fynd mid his sƿurde ·
He ƿearð þa leon gelic on his geƿinnum · ⁊ dædum ·282 ⁊ todræfde þa arleasan · ⁊ his eðel gerymde ·
His fynd þa flugon afyrhte for him ·284 ⁊ ealle ða yfel-ƿyrcendan ƿurdon gedræfde · ⁊ seo hæl ƿearð gesped on iudan handum ða · ⁊ he geblissode his cynn þe ƿæs gecƿeden iacob · ⁊ his hlisa þa asprang to þam ytemestan landū ·
Ða gegaderode appollonius sū gramlic heretoga289 of samarian byrig sƿyðlice fyrde · ⁊ of manegum ðeodum menn to ge-feohte to-geanes israel ⁊ iudan mægðe · ac iudas him com to · ⁊ acƿealde hine sona · ⁊ fela his folces · ⁊ ða oðre ætflugon ·
Iudas ða gelæhte þæs appollonies sƿurd ·295  ƿæs mærlic ƿæpn · ⁊ he ƿann mid þam on ælcū gefeohte on eallū his life ·
Eft ða ƿæs sum heretoga gehaten seron298 on syrian lande · se · cƿ̅ · to his leode ·
Ic ƿille ƿyrcan me naman ⁊ ofer-ƿinnan iudan ·300 ⁊ þa ðe him mid synd þe forsaƿon ðone cyning ·
He gesamnode þa his fyrde · ⁊ ferde mid prasse302 to iudea lande · ⁊ fela leoda mid him ·
Iudas þa him com to · ⁊ his geferan cƿædon ·304
Hu mage ƿe þus feaƿa feohtan ongean ðas meniu ·305 nu ƿe synd geƿæhte mid geƿinne ⁊ mete-leaste ·
Iudas him andƿyrde anrædlice ⁊ cƿæð ·307
Nis nan earfoðnyss ðam ælmihtigan gode308 on feaƿū mannum · oððe on micclum ƿerode to helpen|ne on ge-feohte · ⁊ healdan þa ðe he ƿile · forðan þe se sige bið symle of heofonū ·
Ðas cumað to us sƿylce hi cenran syndon312 ⁊ ƿillað us fordon · ⁊ aƿestan ure land · ƿe soðlice feohtað for us sylfe ƿið hi · ⁊ for godes · ǽ · ⁊ god hi eac fordeð ætforan ure gesihðe · ne forhtige ge nates hƿón ·
Æfter ðyssere spræce hi eodon to-gædere ·317 ⁊ iudas ða afligde þone fore-sædan seron ⁊ his here samod mid sƿyðlicre bylde · ⁊ þær ƿurdon ofslagene eahta hund ƿera · ⁊ ða oðre ætflugon to philistea lande ·
Iudan ege ða asprang ƿide geond land ·322 ⁊ his gebroðra oga ofer ealle ða hæðenan · ⁊ ealle þeoda spræcon hu ðegenlice hi fuhton ·
Iudea land ƿæs ða lange butan cyninge325 on eallum þysum geƿinnū · ac hí ƿerode iudas · ⁊ eft his gebroðra æfter his geendunge ·
[IIII.]
Hƿæt ða ƿearð gecydd þam cyninge Antioche328 embe iudan sige · ⁊ he gesƿearc ða on mode · ⁊ sende ða his here mid anum heah-þegne lísias gehaten on iudea lande · on ðære fyrde ƿæron feoƿertig þusenda · ⁊ seofon þusenda sƿyðe geƿæpnode · ⁊ comon ða mid þrymme to iudeiscum cynne ·
Iudas þa gehyrte his geferan mid ƿordum ·335 ⁊ fæston ænne dæg fultumes biddende æt þam ælmihtigan gode ·  he hi gemundian sceolde · ⁊ his halige templ healdan ƿið þa hæðenan ·
Hi ferdon ða gehyrte to þam gefeohte ƿerd ·339 ⁊ iudas eft ða spræc to eallum his geferum · beoð ymb-gyrde stranglice to þysum stiðan geƿinne · forðan þe us is selre  ƿe [sƿelton] on gefeohte · þonne þas yrmðe geseon on urū | cynne ðus ⁊ on urū halig-dome · ac sƿa sƿa se heofonlica god ƿylle dón be ús · geƿurðe hit sƿa ·
Beoð gemyndige hu mihtiglice he ahredde346 ure fæderas íu · ƿið pharaó þone kyning on ðære readan sǽ on þære ðe he besanc to grunde;
Uton clypian to heofonum  god ure helpe ·349 ⁊ to-brýte þisne here ·  þa hæðenan to-cnaƿon  nis nan oðer god þe israhel alyse ·
Machabeus þa genealæhte mid lytlum ƿerode ·352  ƿæron ðreo þusend þe him ða gelæstan ƿolde ·
Hi [bleoƿon] þa heora byman ⁊ bealdlice fuhton ·354 oð  þa hæðenan flugon · to fyrlenum landum · ⁊ iudas hi to-ðræfde sƿa sƿa deor to ƿuda ·
Þær ƿurdon ofslagene sume þreo þusend ·357 ⁊ iudas þa funde þa ða he frā fyrde gecyrde gold · ⁊ seolfor · godeƿeb · ⁊ purpuran · ⁊ fela oðre here-reaf on þam fyrd-ƿicum · ⁊ hi þancodon ða gode eallre his godnysse ·
Eft on ðam oþrū geare geanlæhte lisias362 fif ⁊ sixtig þusenda fyrdendra þegena · ⁊ ƿolde ofer-feohtan  iudeisce folc ·
Iudas ða machabeus micclū on god truƿode ·365 ⁊ ferde him togeanes mid þam folce þe he hæfde ·  ƿæron tƿelf þusend ƿigendra manna · ⁊ iudas hine gebæd þa ⁊ bletsode his scyppend · gebletsod eart ðu ælmihtig israhela hælend · þu ðe to-bryttest iu þone breman here on dauides handum · to-brýt nu ðas hæðenan on þines folces handum · ⁊ mid fyrhte ge-egsa · alege hi mid sƿurdum ðe lufigendra  ealle þe herian · þe gehyrað þinne naman ·
Hi slogon þa togædere unslaƿe mid ƿæpnum ·375 ⁊ þær feollon ða hæþenan fif ðusend ofslagene · ⁊ lisias fleah mid þære fyrd-lafe ·
| Þa cƿ̅ iudas to his geferum  he ða fylðe ƿolde adón378
of þam godes temple · þe se gramlica antiochus þær aræran hét on hæðene ƿisan · ⁊ hi ferdon ða to · ⁊ þa fylðe adydon ut of ðam godes huse · ⁊ godes lof arærdon æfter moyses · ǽ · mid mycelre blysse · ⁊ offrodon gode lác mid geleafan ⁊ sange ·
[V.]
Iudas ða hine beƿende ⁊ ƿan ƿið ða hæðenan ·385 forðan ðe hi ƿoldon aƿestan þa iudeiscan · ac iudas hi ofer-feaht ⁊ aflymde hi æfre · ⁊ heora burga forbernde ⁊ hí to bysmore taƿode ·
Efne ða on sumū dæge · sende man to iudan389 ærend-geƿritu frā israhela ðeode · ⁊ cyddon  þa hæþenan hæfdon hi besetene · ⁊ ofslagen hæfdon sum þusend manna ·
Eac on oðre healfe him comon ærendracan to ·393 of galileiscum lande heora lifes orƿene · ⁊ cyddon  ða hæðenan him comon to gehƿanon · ⁊ ƿoldon hi fordón ⁊ adilegian heora eard ·
Iudas ða be-fran his geferan rædes ·397 ⁊ cƿ̅ to simone his ge-sceadƿisan breþer ·
Geceos ðe nu fultum · ⁊ far to galilea ·399 ⁊ gehelp ðinum magū ðe ða manfullan besittað · ic ⁊ ionathas min gingra broðor · farað to galááð to afligenne þa hæðenan ·
He gesette ða heafod-menn · to gehealdenne  folc ·403 ⁊ bead  hi ne ferdon to nanū gefeohte ongean ða hæðenan oð  he ham come ·
Simon ða genam þreo ðusend mid him ·406 ⁊ iudas ⁊ ionathas eahta þusenda · ⁊ symon feaht gelome · ⁊ aflymde ða hæðenan · ⁊ his magas ahredde ƿið heora reðnysse · ⁊ to lande gebrohte mid mycelre blisse ·
Iudas éác ferde | ofer iordanen ða éá411 geond  ƿidgille ƿæsten · ⁊ geƿylde ða hæðenan ·
He com þa to anre byrig bosór gehaten ·413 on ðære ƿæron ða hæðenan þe hyndon his magas · þa he ealle ofsloh mid sƿurdes ecge · ⁊ ontende ða burh ⁊ tencgde hī forð syððan ·
Efne ðæs on mergen him com sƿa mycel mennisc to417  nan mann ne mihte ða meniu geríman · ⁊ begunnon to feohtenne fæstlice mid cræfte · ⁊ nyston  machabeus mid þam mannum ƿæs ·
Þa ða iudas gehyrde þæra hæðenra gehlyd ·421 ⁊ þæs feohtes hream · þa ferde he him hindan to mid ðrym scyld-truman · ⁊ sloh ða hæðenan oð  hi oncneoƿon  se cena iudas him ƿið-feohtende ƿæs · ⁊ ƿendon ða to horsum ƿiston  hí ne mihton machabeo ƿið-standan ·
On þam gefeohte ƿurdon eahta ðusend ƿera427 ofslagene þæs hæðenan folces · ⁊ ða oþre æt-flugon ·
Iudas ða ferde feohtende ƿið þa hæðenan ·429 ⁊ heora burga forbærnde · ⁊ hi bysmorlice ofsloh · þa com timotheus sum cene heretoga mid ormætre fyrde · ⁊ gesæt æt anum forda ·
Ac iudas him com to caflice mid ƿæpnū ·433 ⁊ ofer-ferdon ðone ford · ⁊ fuhton ƿið þa hæðenan sƿa sƿa his geƿuna ƿæs · oð  hi ƿendon him fram ⁊ heora ƿæpna aƿurpon · ⁊ geƿendon to anre byrig · ac iudas hi for-bærnde ⁊ þa burh samod ·
He genam ða his magas of ðam manfullan ·438 mid ƿifum ⁊ mid cildrū · ⁊ geƿendon him ham · þa ƿæs þær an mycel burh on heora ƿege middan · ⁊ næs nanes mannes fær on naþre healfe þære byrig buton ðurh  port · ⁊ hi bædon | ða georne  hi mid friðe moston faran þurh ða burh þe hi forbugan ne mihton · ac ða burhƿare noldon þæs færes him getyðian · ac betyndon þa gatu mid micclum ƿeorc-stanū · ⁊ truƿodon to þam ƿealle ·
Þa ne mihte iudas mete-leas þær abidan ·447 ac het abrecan þone ƿeall þeah þe he brad ƿære ·
Eodon ða ealle inn · ⁊ ofslogon ealle ða hæðenan ·449 ⁊ [aƿeston] ða burh · ⁊ ƿendon him ham-ƿerd oþ  hi comon ansunde to lande · ⁊ ge-offrodon heora lac þam lifigendan gode · þancigende his gescyldnysse  hi ealle gesunde comon eft to heora earde · of sƿa micelre frecednysse ·
Ac heora geféran æt ham fuhton unƿærlice455 ƿið þa hæðenan leoda ofer iudan leafe þa hƿile ðe he ute ƿæs · ⁊ ƿurdon ða ofslagene ƿel fela manna · ða ða hi fuhton buton ƿis-dome ·
Seo æftre bóc us sægð  hí on sumne sæl fuhton ·459 þa ƿurdon hi sume besƿicene mid gitsunge sƿa  hi feoh naman · ⁊ fracodlice [behyddon] on heora bosmum of ðam deofollicum biggencgum ongean godes · ǽ · ⁊ hi ealle ðær feollon þe  feoh behyddon on ðam gefeohte ofslagene · ⁊ heora geferan fundon  feoh on heora bosmum · ⁊ cƿædon  god sylf ge-sƿutelode heor unriht · ⁊ heredon godes dom þe heora digle geopenode ·
Iudas gegaderode ða godne dæl feos ·468  ƿæron tƿelf þusend scyllinga eall hƿites seolfres · ⁊ sende to hierusalem for heora synnum to offrigenne heora saƿle to alysednysse þe ðær ofslagene ƿæron æƿfæstlice under-standende be ure ealra æriste · buton hé gélyfde  hi æfter langum fyrste of | deaðe arísan sceoldon þe ðær ofslagene ƿæron · elles he offrode on idel his lác · ac he soðlice besceaƿode ·  ða ðe mid soðre arfæstnysse on deaþe ge-endiað ·  hi mid drihtne habbað þa selestan gife on þam soðan life ·
Hit is halig geðoht · ⁊ halƿende to gebiddenne479 for ðam forð-farendū  hi fram synnum beon alysede ·
[VI.]
Hit sægð on þære æftran béc machabeorū þus ·481  timotheus ðe ær fleah æt ðam forda fram iudan ·  he eft gegaderode oþerne here him to · ⁊ ƿolde mid ƿæpnum geƿyldan þa iudeiscan · ⁊ com ða mid fyrde to gefeohte gearu · ⁊ machabeus se cena clypode to gode · ⁊ his geferan eac sƿa fultumes biddende · eodon þa of ðære byrig ge-bylde þurh god · ⁊ hi fengon togadere fæstlice mid ƿæpnum ·
Hƿæt ða færlice comon fif englas of heofonum ·490 ridende on horsum mid gyldenum gerædum · ⁊ tƿægen þæra engla on tƿa healfe iudan feohtende ƿæron · ⁊ hine eac beƿerodon · ⁊ hi ealle fif fuhton mid iudan sceotiende heora flán ⁊ fyrene ligettas on ða hæðenan leoda · oð  hi licgende sƿulton tƿentig þusend manna ⁊ six hund ofslagene ·
Timotheus þa fleah mid fyrhte for-numen498 into anre byrig · ⁊ him æfter ferde iudas mid fultume · ⁊ fuhton ƿið-utan oð  hi ofer-ƿunnon ⁊ geƿyldon þa burh · ⁊ timotheum acƿealdon þær ðær he becropen ƿæs · ⁊ his broðor samod mid sƿurdes ecge ·
Æfter þysum dædū hi þancodon drihtne ·504 mid lofsangū ⁊ andetnyssum eallra þæra mærða þe he ðam iudeiscū gedyde for-oft · ⁊ him sige forgeaf · ⁊ siðe|don ða hám ·
Gif hƿa nu ƿundrige hu hit geƿurþan mihte508  englas sceoldon ridan on gerædedum horsum · þonne ƿite he to soþan  us secgað gehƿǽr ða halgan godes béc þe ne magon beon lease ·  englas oft comon cuðlice to mannū sƿilce on horse ridende · sƿa sƿa ƿe hér rehton ·
Þa Iudeiscan ƿæron ða dyreste gode ·514 on ðære ealdan · ǽ · forðan þe hi ana ƿurðodon þone ælmihtigan god mid biggencgum symle · oþ  crist godes sunu sylf ƿearð acenned · of menniscū gecynde of þam Iudeiscū cynne · of marian þam mædene butan menniscū fæder ·
Þa noldon hi sume gelyfan  he soð god ƿære ·520 ac syrƿdon embe his lif · sƿa sƿa he sylf geðafode;
Ƿæron sƿa-þeah manega of þam [man]cynne · gode ·522 ge on ðære ealdan · ǽ · ge eac on þære niƿan · heah-fæderas · ⁊ ƿitegan · ⁊ halige apostolas · ⁊ fela ðusenda þe folgiað criste · þeah þe hi sume ƿunian ƿiðer-ƿerde oþ þis ·
Hi sceolon sƿa-ðeah ealle on ende gelyfan ·527 ac ðær losiað to fela on þam fyrste betƿux · for heora heard-heortnysse ƿið þone heofonlican hælend ·
[VII.]
Betƿux þysum ferde se fore-sæda antiochus530 to persiscre þeode mid micclum þrymme · ƿolde þær ofer-ƿinnan sume ƿelige burh · ac he ƿearð þanon afliged ⁊ fracodlice ætbærst · ⁊ mid micelre angsumnysse of þam earde geƿende to babilonian ƿerd · ⁊ hī ƿearð þa gecydd hu iudas ofer-feaht his fynd mid ƿæpnū · ⁊ hu he geclænsod hæfde  halige godes templ frā eallum þam fylðum þe he fyrnlice þær arærde · ƿearð þa geang|sumod ⁊ eac ge-untrumod forðam þe him god gram ƿæs · ⁊ he grimetode egeslice · secgende ⁊ seðende  him sƿa gelumpen ƿæs · forðan ðe he godes templ · taƿode to bysmore · ⁊ ða geleaffullan ƿolde of heora lande adylegian ·
Him ƿeollon þa ƿurmas of ðam [geƿitnodan] lichaman ·544 ⁊ he stánc sƿa fúle  man hine ferian ne mihte · ⁊ he ða yfele ⁊ earmlice ge-endode on ælfremedom (sic) earde to þam ecan ƿitum · ⁊ his sunu eupator æfter him rixode ·
Se ƿearð eac ongebroht  he ofslean ƿolde549 þa geleaffullan iudei · þe gelyfdon ða on god ·
Hi gelyfdon þa on þa ealdan ƿisan · on þone ælmihtigan god551 þeah ðe hi sume ƿið-socon siðþan þone hælend · ⁊ eac sƿa ofslogon sƿa sƿa he sylf ƿolde ·
Hƿæt ða eupatór antioches sunu554 gegaderode his fyrde fyrran ⁊ nean · ⁊ sende hund-teontig þusenda gangendra manna · ⁊ tƿentig þusenda gehorsedra manna · ⁊ þrittig ylpas ealle getemode · ⁊ to ƿige geƿenode mid ƿundorlicum cræfte ·
Fif hund gehorsedra manna ferdon mid ælcum ylpe ·560 ⁊ on ælcum ylpe ƿæs an ƿig-hus getimbrod · ⁊ on ælcum ƿig-huse ƿæron þrittig manna feohtende [mid cræfte] · ⁊ mid ge-cneordnysse farende
Sumū menn ƿile þincan syllic þis to gehyrenne ·564 forþan þe ylpas ne comon næfre on engla lande ·
Ylp is ormæte nyten mare þonne sum hus ·566 eall mid banum befangen binnan þam felle butan æt ðam nauelan · ⁊ he næfre ne lið ·
Feoƿer ⁊ tƿentig monða gæð seo modor mid folan ·569 ⁊ þreo hund geara hi libbað gif hi alefede | ne beoð · ⁊ hi man mæg ƿenian ƿundorlice to ge-feohte ·
Hƿæl is ealra fixa mæst · ⁊ ylp is eallra nytena mæst ·572 ac sƿa-þeah mannes gescead hi mæg geƿyldan ·
Þa hæðenan ða ferdon to ðam gefeohte sƿyðe ·574 ⁊ mid mór-beriū gebyldon þa ylpas · forðan þe mór-berian him is metta leofost ·
Þær ƿæs sƿyðe egeslic here þæra hæðenra manna ·577 ac sƿa-ðeah iudas heom eode to mid ƿige · ⁊ ofsloh þær sona six hund ƿera · ⁊ an his geferena eleazarus hatte arn to anum ylpe þe ðær [ænlicost] [MS. enlicost] ƿæs · ƿende  se cyning ƿære on ðam ƿig-huse ðe he bær · he arn mid atogenū sƿurde betƿux þam eorode middan · ⁊ sloh æfre on tƿa healfa  hi sƿeltende feollon oð  he to þam ylpe com · ⁊ eode him on under · stang ða hine æt ðam nauelan  hi lagon ðær begen · heora egðer oðres slaga · ⁊ iudas siððan ge-ƿende into hierusalem mid ealre his fyrde · ⁊ ƿeredon hi cenlice ƿið þone onƿinnendan here · oð  se cynincg feng to friðe ƿið hi be his ƿitena ræde · ac he hit hraðe tobræc ·
He cyrde ða ham-ƿerd mid his here-lafe ·592 ⁊ hine ofsloh sona sum sigefæst þegen demetrius gehaten · ⁊ hæfde his rice on antiochian byrig · ⁊ þær abutan gehƿær ·
[VIII.]
Hƿæt þa alchimus se arleasa sacerd596 ƿrehte mid leasungū his leode to þam cyninge · ⁊ se cyning demetrius þam manfullan gelyfde · ⁊ gesƿencte ða iudeiscan · oð  he sende him to nicánor his ealdor-man  he hi ealle fordyde ·
Nicánor þa ferde mid fyrde to hierusalem ·601 ⁊ sende to iudan mid sƿicdo|me ⁊ cƿ̅ ·
Ne com ic for nanū gefeohte ac for freondscipe to eoƿ ·603 ⁊ cyste ða iudan · ⁊ his cempan ƿæron gearƿe to genimenne iudan on bendum ·
Iudas þa under-geat heora ƿælhreoƿan sƿicdom ·606 ⁊ ƿende him fram sona · ⁊ nolde hine geseon ·
Nicánor þa oncneoƿ  his facn cuð ƿæs ·608 began ða to feohtenne færlice ƿið iudan · oð  þær feollon of his fyrde fif ðusend manna · ⁊ þa oðre ætflugon afyrhte for iudan ·
Nicanor þa sceaƿode salomones templ ·612 ⁊ sƿor þurh his godas  he  godes hus ƿolde mid fyre forbærnan butan him man betæhte iudan gebundene to bismorlicū deaðe · ƿende him sƿa aƿæg ƿodlice geyrsod ·
Hƿæt ða sacerdas ða mid sƿyðlicre heofunge ·617 bædon þone ælmihtigan god ·  he his agen hus gescylde ƿið þone arleasan · ⁊ hine ardlice fordyde ·
Nicanor þa eft genam oðre fyrde of sirian ·620 ƿolde his gebeot mid ƿeorcum gefremman · ⁊ iudas him com to · mid þrim ðusend cempum · ⁊ gebæd hine to gode gebigedum limū þus ·
Drihten · þu þe asendest þinne scinende engel ·624 þa ða syrian kynincg sende þurh his heretogan on ærend-geƿritum þé tallice ƿord · ⁊ se engel ofsloh þa on anre nihte of heom an hund þusend manna · ⁊ hund-eahtatig þusenda · to-brýt nu sƿa ic bidde þisne breman here ætforan urum gesihðum ·  men magon geseon þine mihte on heom ·
Hi fengon þa togædere fæstlice mid ƿæpnū ·631 ⁊ nicánor æt fruman feoll þær ofslagen · ⁊ his here aƿearp heora ƿæpna ⁊ flugon · ac iu|das him folgode fæstlice mid ƿæpnum · ⁊ bicnode gehƿanon mid blaƿunge him fultum · oð  hi man gynde ongean eft to iudan · ⁊ hi ealle ofslogon  ðær an ne belaf ·
Namon þa heora ƿæpna ⁊ heora geƿæda mid heom ·638 ⁊ nicanóres heafod ⁊ his sƿyðran hand · ⁊ setton þa to tacne for his teon-rædene · ⁊ þancodon þa gode þearle mid ƿurðmynte ·
Ƿunodon ða on sibbe sume hƿile æfter ðam ·642 ⁊ iudas þa sende mid sibbe to rome gecorene ærendracan ƿolde [cuðlæcan] ƿið hi · forðan þe romanisce ƿitan ƿæron ða mihtige · ⁊ rædfæste on ƿeorcum · ⁊ ofer-ƿunnan heora fynd ·
[VIIII.]
Hit ƿearð gecydd syððan þam cynincge demetrio647  nicanor feol ⁊ eall his folc mid hī · þa ƿolde he git sendan ⁊ ofslean þa iudeiscan · ⁊ funde ða bachidem se ƿæs mid bealuƿe afylled · ⁊ alchimum mid him þone arleasan sacerd · ⁊ sende hi mid ge-fylce to iudeiscū folce ·
Hi comon ða færlice mid gefeohte to iudan653 ⁊ his ge-feran eargodon butan eahta hund mannū þe him mid fuhton ƿið þone feondlican here ·
Þa cƿædon his geferan  hi fleon ƿoldon ·656 forðan þe heora ƿerod ƿæs geƿanod mid þam fleame · ⁊ ƿoldon heom beorgan ƿið þone breman here ·
Þa ⁊ƿyrde iudas · sƿa sƿa he eall cene ƿæs ·659
Ne ge-ƿurðe hit na on life ·  ƿe alecgan ure ƿuldor660 mid earh-licum fleame · ac uton feohtan ƿið hí · ⁊ gif god sƿa fore-sceaƿað · ƿe sƿeltað on mihte for urū gebroðrū butan bysmorlicum fleame ·
Hi comon þa to-gædere · ⁊ begunnon to feohtenne664
| on tƿam gefylcū forð eallne ðone dæg ·
⁊ iudas þa beseah to þære sƿyðran healfe  þa ƿæron strængran · ⁊ stop ðyder sona mid ðam anrædystum mannum þe him mid fuhton ⁊ todrifon þone ende · ac him æfter eode  oðer gefylce · mid gefeohte hindan ⁊ feollon ða on tƿa healfe on þam gefeohte manega ⁊ iudas eac feoll · ⁊ þa oðre ætflugon ·
Þa gelæhton his gebroðra his lic of ðam ƿæle ·673 ⁊ bebyrigdon on modín to mathathian his fæder · ⁊ ealle folc hine beƿeop on ða ealdan ƿisan ·
Ne synd sƿa-þeah aƿritene þæs ðe ƿyrd-ƿriteras sæcgaþ ·676 ealle iudan gefeoht for his freonda ƿare · ⁊ ealle ða mihte þe he mærlice gefremode his folce to gebeorge · sƿa sƿa us béc secgað ·
Menig-fealde ƿæron his micclan gefeoht ·680 ⁊ he is eall sƿa halig on ðære ealdan gecyðnysse · sƿa sƿa godes gecorenan on ðære godspel-bodunge · forðan þe he æfre ƿan for ƿillan þæs ælmihtigan ·
On þam dagum ƿæs alyfed to alecgenne his fynd ·684 ⁊ sƿiþost ða hæðenan þe him hetole ƿæron · ⁊ se ƿæs godes ðegen þe ða sƿiðost feaht ƿið heora onƿinnendan to ƿare heora [leoda] · ac crist on his tocyme us cydde oðre ðincg · ⁊ het us healdan sibbe · ⁊ soðfæstnysse æfre · ⁊ ƿe sceolon ƿinnan ƿið þa ƿælhreoƿan fynd ·  synd ða ungeseƿenlican · ⁊ þa sƿicolan deofla þe ƿillað ofslean ure saƿla mid leahtrum · ƿið ða ƿe sceolon ƿinnan mid gastlicū ƿæpnum · ⁊ biddan us gescyldnysse simle æt criste ·  ƿe moton ofer-ƿinnan þa ƿælhreoƿan leahtras · ⁊ þæs | deofles tihtinge ·  he us derian ne mæge ·
Þonne beoð ƿe godes cempan on ðam gastlican gefeohte ·697 gif ƿe ðone deofol forseoþ þurh soðne geleafan · ⁊ þa heafod-leahtras þurh gehealtsumnysse · ⁊ gif ƿe godes ƿillan mid ƿeorcum gefremmað ·
 ealde godes folc sceolde feohtan þa mid ƿæpnum ·701 ⁊ heora geƿinn hæfde haligra manna getacnunge · þe to-dræfað þa leahtras ⁊ deofla heom fram on ðære niƿan gecyðnysse þe crist sylf astealde ·
Secgað sƿa-þeah lareoƿas  synd$^{on}$ feoƿer cynna gefeoht ·705 iustum ·  is rihtlic · iniustum · unrihtlic · ciuile · betƿux ceaster-geƿarū · Plusquā ciuile · betƿux siblingum ·
Iustum bellum · is rihtlic gefeoht ƿið ða reðan flot-menn ·708 oþþe ƿið oðre þeoda þe eard ƿillað fordón ·
Unrihtlic gefeoht is þe of yrre cymð ·710
 þridde gefeoht þe of geflite cymð ·711 betƿux ceaster-geƿarum is sƿyðe pleolic · ⁊  feorðe gefeoht þe betƿux freondum bið · is sƿiðe earmlic ⁊ endeleas sorh ·
[X.]
Israhela folc þa anmodlice geceas715 ionatham his broþor biddende  he ƿære heora heafod · ⁊ here-toga ƿið þa hæþenan þeoda · ⁊ he feng ða to ealdor-dome · sƿa sƿa hi ealle bædon · ⁊ ƿerode hi manega gear ƿið þone onƿinnendan here · ⁊ ƿiþ bachidem feaht þe his broþor ofsloh · ⁊ þǽr síge gefór · ⁊ ofslóh þær an þusend;
Þa ƿolde alchimus se arleasa sacerd722 to-brecan godes templ mid teonfullū graman · ac hine sloh god sona mid sƿyðlicum paralisyn · sƿa  he dumb ƿæs · ⁊ to deaðe | gebroht · ⁊ mid mycclum tintregum his teonfullan gast of ðam lichaman forlét to langsumum ƿitum ·
Ionathas ƿunode on ƿurðmynte ða lange ·728 ⁊ cynegas hine ƿurðodon mid ƿordum ⁊ gifum · ⁊ he sige geferde on manegum gefeohtum · ⁊ æfre ƿæs ƿinnende embe godes ƿillan · ⁊ eac his lif forlét for his leode ƿare ·
Symon þa syððan snoterlice geheold733 þone iudeiscan eard æft̅ ionathan his breðer · ⁊ on eallum his dagū ne derode him nan man · ac ƿunodon æfre on sibbe on symones dæge · oð  he on ende eac ƿearð ofslagen sƿa sƿa his gebroðra for soðfæstum biggencgum · ⁊ for heora leoda ƿare · ac hi lybbað on ecnysse mid þam heah-fæderum for heora hylde ƿið god ·
Iohannes ƿæs geciged þæs symones sunu741 se ƿæs æfter his fæder ðæs folces heretoga · ⁊ hi hlysfullice geheold ƿið þa hæðenan ðeoda on eallū his life · ⁊  land beƿerode ·
[XI.]
Ƿe habbað forlætan for þysre langsuman race ·745 an ƿundorlic ðincg · þe ƿe ƿillaþ secgan nu ·
On ðam dagum þe hierusalem ⁊ eall iudea-land747 ƿunode on sibbe · þa ƿæs þær sum sacerd onias gehaten haliges lifes mann · ⁊ seleucus cynincg sende fela laca · on golde · ⁊ on seolfre · to þā godes temple of asian lande þæs easternan rices · ⁊ ƿide of middan-earde man ƿurðode  templ · ⁊ onías se arƿurða ƿolde mid ðam lacum ƿideƿan ⁊ steop-bearn beƿerian ƿið hunger ·
Þa ferde sum leogore ⁊ belæƿde  feoh ·756 sæde þam ealdor-menn appollonius | geciged ·   feoh mihte becuman ðam cyninge to handa · ⁊ se ealdor-mann sona hit sæde þā cyninge ·
Hƿæt ða se cynincg sende sona ænne þegen760 heliodorus gehaten to ðam halgan temple ·  he feccan sceolde  feoh mid reaf-lace ·
He com þa mid ƿerode · ⁊ ƿolde  feoh habban ·763 ⁊ se sacerd onías · sæde  hit ƿære ƿideƿena big-leofa · ⁊ ƿanhafolra manna · of godra manna ælmyssan ðam ælmihtigan to lofe · ⁊ þa sacerdas feollon ætforan þam ƿeofode biddende þone ælmihtigan god  he gehulpe his ðeoƿum ·
Heliodorus ða gemynte þa maðmas to genimenne ·769 ac þær ƿearð geseƿen sƿutol godes ƿundor sƿa  his geferan feollon geunmihte · ⁊ mid fyrhte fornumene færlice þurh god · ⁊ ðær com ridende sum egeful ridda · ⁊ him mid siðedon tƿægen scinende englas mid ƿundorlicre ƿlite sƿa he sylf ƿæs geglenged · ⁊  heofonlice hors þe se heah-engel on sæt ƿearp sona adune þone dyrstigan heliodorum · ⁊ þa tƿegen ænglas hine teartlice beoton on tƿa healfe him standende oð  he stille læg orƿene his lifes ·
Se ðe ær mid gebeote780 ⁊ mid micclū þrymme þrang into ðam temple ·
He læg ða dumb sƿa oð deaþ besƿungen ·782 ⁊ his frynd bædon þa þone fore-sædan onian ·  he his life geðingode æt þam lifigendan gode on þære frecednysse þe he on befeallen ƿæs ·
Onias þa eode ⁊ offrode him lac786 fore þam ælmihtigan gode on þa ealdan ƿisan · ⁊ bæd  he miltsode þæs mannes nytennysse · ⁊ þa englas þa hƿile heliodorum gespræcon ·
| sædon  he sceolde þam sacerde onian
mycclum þancian  he moste lybban · ⁊ heton hine cyðan on his cyððe æt ham · godes ƿundor on him · ⁊ ƿendon þa him fram ·
Heliodorus þa ge-edcucode ⁊ geoffrode his lac794 þam almihtigan gode mid incundre heortan  he cucu beon moste · ⁊ þancode onian · ⁊ þanon ferde sƿa mid ealre his fyrde · ⁊ þæs ælmihtigan mihte his hlaforde cydde · ⁊ his leodum eallum sƿa sƿa he sylf geseah · ⁊ hu he besƿungen ƿæs ·
Eft ða se cynincg axode heliodorum ⁊ cƿ̅ ·800
Hƿæne mage ƿe sendan to þam foresædan feo ·801
Þa cƿ̅ heliodorus ·802
Gif ðu hæfst ænigne feond send þone to þam feo ·802 ⁊ he bið ƿel besƿungen · oððe geƿisslice dead · forðan ðe se ælmihtiga god mundað þa stoƿe · ⁊ þa slihð ⁊ gescynt þe þær sceaðian ƿillað ·
Oft is gesƿutelod hu god gescylde  folc806 ƿið heora ƿiþer-sacan gif hi ƿurðodon hine · ⁊ sƿa oft sƿa hi gebugon fram his biggengcum ahƿar · þonne ƿurdon hi gescynde · ⁊ sƿyðe geƿitnode ·
Sy ƿuldor ⁊ lof þam ƿel-ƿillendan gode ·810 á on ecnysse ƿe cƿeþað · Amen.
Item alia.
qui sunt oratores, [sic @ Skeat] laboratores, [sic @ Skeat] bellatores.
Is sƿa-ðeah to ƿitenne  on þysre ƿorulde812 synd þreo endebyrdnysse on annysse gesette ·  synd laboratores · oratores · bellatores · laboratores synd þa þe urne bigleafan besƿincað · oratores synd þa ðe us to gode geðingiað · bellatores synd þa ðe ure burga healdað · ⁊ urne eard be-ƿeriað ƿið onƿinnendne here ·
Nu sƿincð se yrðlincg embe urne bigleofan ·819 ⁊ se ƿoruld-cempa sceall ƿin|nan ƿið ure fynd ⁊ se godes þeoƿa sceall symle for us gebiddan · ⁊ feohtan gastlice · ƿið þa ungeseƿenlican fynd ·
Is nu for-þy mare þæra muneca geƿinn823 ƿið þa ungeseƿenlican deofla þe syrƿiað embe us · þonne sy þæra ƿoruld-manna þe ƿinnað ƿiþ ða flæsclican · ⁊ ƿið þa geseƿenlican [geseƿenlice] feohtað ·
Nu ne sceolon þa ƿoruld-cempan to þam ƿoruld-licum gefeohte827 þa godes þeoƿan neadian fram þam gastlican geƿinne · forðan þe him fremað sƿiðor  þa ungeseƿenlican fynd beon ofer-sƿyðde þonne ða geseƿenlican · ⁊ hit bið sƿyðe derigendlic  hi drihtnes þeoƿdom forlætan · ⁊ to ƿoruld-geƿinne bugan · þe him naht to ne gebyriað ·
 Iulianus se ƿiðersaca ⁊ se ƿælhreoƿa casere833 ƿolde neadian preostas to ƿoruldlicum gecampe · ⁊ eac þa halgan munecas · ⁊ het hi on cƿearterne gebringan ·
Þa ƿearð appollonius se egiptisc[a] abbod836 on þam cƿearterne belocen · mid his geleaffullum gebroðrum · ac godes engel him com to to þam cƿearterne nihtes · mid heofonlicum leohte · ⁊ un-lǽc  cƿeartern ·
Eac se hundredes ealdor þe hi þær-inne beleac840 cóm on ærne mergen mid mycclum þrymme · ⁊ sæde  his hus feolle færlice mid eorð-styrunge sƿa  his leofestan menn · þær lagon ofhrorene · ⁊ he bæd þa halgan þa  hi þanon ferdon ·
And [sic @ Skeat] hi ða mid lof-sangum siþedon eft to þam ƿestene ·845
Godes þeoƿas sceolon unscæððignysse healdan ·846 sƿa sƿa crist astealde þurh hine sylfne þa bysne · þa þa he het petrum behydan his sƿurd · ⁊ gehælde þurh his mihte | þæs mannes eare þe petrus of asloh · ⁊ gesƿutelode his godnysse ·
Nu se munuc þe bihð to benedictes regole ·851 ⁊ forlæt ealle ƿoruld-ðingc · hƿi ƿile he eft gecyrran to ƿoruldlicū ƿæpnum · ⁊ aƿurpan his geƿinn · ƿið þa ungeseƿenlican fynd his scyppende to teonan ·
Se godes þeoƿa ne mæg mid ƿoruld-mannum feohtan ·855 gif he on þam gastlican gefeohte · forð-gang habban sceall ·
Næs nan halig godes þeoƿa æfter þæs hælendes þroƿunga ·857 þe æfre on gefeohte his handa ƿolde afylan · ac hi for-bæron ehtnysse arleasra cƿellera · ⁊ heora lif sealdon mid unscæþþignysse · for godes geleafan · ⁊ hi mid gode nu lybbað · forðan þe hí furþon noldon · ænne fugel acƿellan ·